JUMAL KÕNELEB
Teretulemast jälle Jani ja Joy seltsi! On tore taas jagada sinuga
Jumala Sõna tarkust ja ilmutusi.
Täna räägime ühest ilmutusest, mis on tõesti muutnud minu ja Joy elu.
Me vajame selleks sellist.
See on avokaado seeme, juhul, kui sa ei teadnud.
Täna räägime, et Jumala Sõna on seeme ja mida see tähendab.
Ja mil moel on see tõeliselt revolutsiooniline asi.
Oleme juba mitu korda sellest rääkinud, miks on Jumala kõne nii tähtis.
Miks me kogu aeg Janiga siin räägime, et Jumal kõneleb?
Kas see on nii oluline ja milleks see Jumala kõne kuulamine ja uurimine?
Mida Jumala kõne tundmaõppimine südames ja Piiblis meile annab?
Miks see on oluline? Ja kas see on oluline?
Oleme rääkinud, et selle kaudu võime Jumalat lähedaselt tundma õppida.
Kui Ta räägib meie ellu.
Samamoodi, mida rohkem kuulan Joyd, seda paremini teda tunnen.
Kui me ei kuulaks teineteist, siis me ei tunneks teineteist.
Igatahes mitte nii hästi.
Kui Jumala Sõna saab elavaks,
siis see toob kaasa Jumala eheda tundmise.
See pole enam lihtsalt huvitav filosoofia või teoloogia.
Jumal saab meile isiklikuks.
Ta saab elavaks. Piibel ütleb selgelt,
et kirjatäht suretab, aga Vaim teeb elavaks.
Kui Jumal saab hakata sinu elu kaudu rääkima,
siis see muudab asju.
Esiteks, kui õpime kuulama Jumala kõnet,
siis õpime Teda tundma. Ta võib saada meie sõbraks.
Teiseks, kui me kuulame Jumalat, siis me saame tarkust.
Meie kõigi elus on pidevalt olukordi, milles me vajame tarkust.
Argielu on täis väljakutseid. Elu on täis erinevaid väljakutseid
ja kogu aeg tuleb teha erinevaid otsuseid.
Mida ma teen selle asja suhtes; kuidas ma kasvatan oma lapsi
ja abielus tuleb ette igasuguseid asju. Väljakutseid.
Aga kui ma õpin kuulama Jumalat. Kui õpin, et see raamat ei olegi
vana tolmukoguja, mis on kirjutatud kaua aega tagasi ega käi minu elu kohta,
vaid on Jumala kõne mulle, minu argipäeva jaoks täna,
siis ma leian tarkuse.
Õpetussõnades on kirjas, et otsige tarkust nagu hõbedat.
Selle kaudu me leiame kõik hea oma elu tarvis.
Kui Jumala tarkus tuleb meie ellu.
Kolmandaks on imeline, et Jumala Sõna sünnitab usku.
Piibel ütleb, et usk tuleb kuulmisest ja kuulmine Kristuse Sõna kaudu.
Imeline kirjakoht, mida eelmisel korral juba tsiteerisime,
on Jaakobuse 3:17- "Jumalalt tulev ehk "ülalt pärinev tarkus",
on esmalt puhas, siis rahumeelne, leebe, kuulekas, tulvil halastust ja häid vilju,
erapooletu, teeskluseta."
Kui Jumal räägib meie südamesse oma Sõna läbi,
siis see sünnitab usku, sest Jumal ei kahtle.
Jumal ei kahtle.
Mitmel korral, kui Jumal erinevates olukordades rääkis mu südamesse,
et ära karda, siis mul polnud vaja enam karta,
sest Tema sõnades on see vägi ja usk, mis jääb minusse
nagu Sõna ütleb - usust usku - ja hirm kaob.
Jumala Sõna loob iseeneses usku.
Ja usk avab südameukse võtma vastu imet -
Taevariiki, mida Ta tahab meile anda, mis on siin ja meiega.
Mu südameuks avaneb usu kaudu, kui ma mõistan, kui hea Ta on.
Taevariik võib nähtavale tulla minu elus.
Täna räägime rohkem sellest, et Sõna on seeme.
See on avokaado seeme.
Igaüks teab, et kui ma tahan avokaadosid,
siis ma peaksin istutama selle seemne.
Piibel ütleb, et Sõna on seeme. See pole mingi uus põhimõte.
Leiame selle juba Vanast Testamendist. Kas pole?
Leiame täitsa alguse lehekülgedelt, kui Jumal lõi selle maailma.
1. Moosese raamatust loeme, et Jumal lõi kõik taimed...
1 Mo.1:12 loeme, et "Jumal lõi kõik taimed,
mille viljas nende seeme on nende liikide järele".
Teame, et ka kõik loomad toodavad oma seemet.
Liikide järele.
Seemne põhimõte, see, et elu sünnib seemnest,
on olnud algusest peale Jumala plaan kogu loodu jaoks.
Teame, et ühest seemnest võib kasvada päris suur puu.
Kuidas siis Sõna on seeme?
Jeesus ütles, et Jumala Sõna on seeme.
Mida Ta sellega mõtleb?
Jeesus räägib sellest paljudele tuttavas tähendamissõnas külvajast.
Vaatame seda.
Tähendamissõna külvajast leidub pea kõigis evangeeliumites.
Vähemalt Matteuse, Markuse ja Luuka omas.
Näiteks Mt.13:3 või Markuses alustab Jeesus oma juttu nii:
Jeesus ütles: "Külvaja läks välja külvama."
Siin on tore pilt külvajast, kes läheb külvama.
Sel ajal ei olnud mingeid masinaid, ja kõik tehti käsitsi.
Jeesus kasutas just selliseid võrdpilte, mis rääkisid inimeste argielust.
Iga iisraellane oli näinud kunagi mõnd külvajat põllul seemneid külvamas.
Jeesus räägib siis, kuidas seemned kukkusid erinevatele maapindadele.
Ta rääkis, et osa kukkus tee äärde.
Tee oli kõva, linnud tulid ja sõid need kohe ära.
Osa kukkus kivisele maale, kus need küll juurdusid,
aga kuna pinnas polnud kobe, vaid kivine, siis sel polnud juurt ja see kuivas.
Osa seemneid kukkus ohakate sekka. Ohakad ja umbrohi olid tugevamad
ja lämmatasid õrnad taimed. Osa langes heasse mulda.
See kandis kolmekümne, kuuekümne ja mõni sajakordselt vilja.
Miks see tähendamissõna tähtis on? Kui jüngrid seda ei mõistnud,
siis ütles Jeesus neile otse: "Kui te seda ei mõista,
kuidas te võiksite mõista ühtki muudki tähendamissõna?"
Teisisõnu rõhutab Jeesus just selle tähendamissõna tähtsust,
nagu oleks see kõige tähtsam võrdlus, mida tuleb esmalt mõista.
Nüüd me avame selle teile.
Mida Jeesus sellega mõtles?
Jätka pealegi.
Jüngrid küsisid, mida Jeesus selle tähendamissõnaga mõtles.
Siis Jeesus ütles, et seeme, mida siin kirjeldati, on Jumala Sõna.
See on üsna uskumatu, ilmutuslik teadmine.
Kas Jumala Sõna, Tema kõne, Tema elavad sõnad
võivad toota meie elus kolmekümne, kuuekümne või sajakordselt saaki?
Kas see sama põhimõte, mis toimib avokaado seemne juures,
toimib ka Jumala Sõna juures?
Ka minul on midagi kaasas. Meil on täna hirmus palju rekvisiite.
Eks me ole narrid. Mul on vana pusle. See on igivana.
See on vist sinu vanaema vanune. - On.
Siin on kirjas: "Made in Tsekoslovakia."
Seda riikigi pole enam olemas. See on tõesti vana.
Olen seda teipinud mitu korda ja lastele on see meeldinud.
See on piltmõistatus.
Meie elu võib olla nagu pusle. - Üsna segamini.
Vahel võivad meie elu tükid olla üsna segamini.
Erinevates valdkondades tundub, et on vastuolusid, segadust ja rahutust.
Kui me õpime Issandat tundma, kui hakkame Temaga aega veetma,
hakkame õppima ja lugema Tema Sõna ja käime koguduses,
siis Ta hakkab meiega rääkima.
Meil võib olla erinevaid mõtteid.
Näiteks, et ma olen nii halb. Ma ei kõlba kuhugile.
Jumal hakkab avama, hakkab rääkima mu südames: "Joy, ma armastan sind!
Sa oled mulle tähtis!" Pusletükid hakkavad tasapisi paika loksuma.
Kas see võib tõsi olla? Kas Ta tõesti armastab mind?
Ta ei saa ju, sest Ta teab, milline olen. Aga ma uurin Jumala Sõna,
märkan, et Jeesus on surnud minu eest, Ta ei vaata enam mu patte ja vigu,
Ta on pesnud mind puhtaks. Ta tõesti suri ristil.
Ta peab siis mind armastama.
See Sõna läheb sisse ja mu südames klõpsatab üks tükk teise järel paika.
Ma olengi väärtuslik! Ma polegi vilets. Kas Jumal on hea?
Miks mu elus on olnud nii palju raskusi? Miks asjad ei suju?
Mis siis, kui Ta tahabki, et mu elu oleks ränkraske elu?
Jälle uurin Piiblit ja leian, et siin on kirjas,
et Ta on valgus ja Temas ei ole mingit pimedust. Kas see on nii?
Tasapisi, üks tükk teise järel, loksub jälle oma kohale.
Hbr.4:2 loeme: "Meile on kuulutatud evangeeliumi nõnda nagu neilegi,
kuid kuuldud sõnast ei olnud neil kasu,
sest see ei talletunud usu läbi kuulajaisse."
Kui see Jumala imeline Sõna talletub (sulandub) mu südamesse,
siis see toob mulle kasu ja jälle üks tükk klõpsab paika.
Aga tervise osas. Kas Ta tahab mind tervendada?
Miks mu lähedased pole tervenenud, kuigi olen nii palju palvetanud?
Miks mu elus on olnud nii palju haigusi?
Hakkan jälle uurima ja uurima, mida Jeesus ütleb ja arvab.
Märkan, et Ta ütleb küsimuse peale, kas Ta tahab terveks teha?
"Ma tahan!"
Ma tahan. Ja taas üks tükk klõpsab paika.
Ta tahabki, et ma oleks terve. Ja tasapisi, mitte korraga,
aga tasapisi Teda tundma õppides ja Temaga rääkima õppides
ja tema häält kuulama õppides loksuvad mu elu tükid paika.
Need on nagu pilt. Kirjas efeslastele öeldakse,
et me oleme Tema meistriteos, Tema käsitöö,
uuesti loodud Jeesuses Kristuses,
et me teeksime häid tegusid ja elaksime head elu,
mille Tema on meile elamiseks ette valmistanud.
Ta on ette mõelnud meie elust head.
Usu või ära usu, aga nii see on. Kui veedame Temaga aega,
siis Ta asetab meie elu uuesti ja ehitab selle üles.
Sellesse tuleb rahu ja armastus. See on imeline. See tõesti toimub.
Just selle seemne põhimõtte järgi.
Nagu avokaado seemnes on olemas kõik vajalik avokaadopuu kasvuks.
Selles seemnes on kogu info, mida on vaja avokaadopuu sünniks
heades tingimustes ja õige hoolduse, niiskuse ja temperatuuri juures.
Siis sellest tuleb avokaadopuu.
Teisiti öeldes on seemne sees vägi sünnitada terve puu.
Selles väikeses, kuigi samas suures seemnes.
Sama on Jumala Sõnaga.
Iga Jumala sõna on võimeline tegema seda, milleks see on saadetud.
Iga Jumala lubadus on võimeline
tootma just selle lubaduse kohast vilja sinu ja minu elus.
Iga tervenemissõna, kõik mis käib tervise kohta.
Näiteks: "Tema vermete läbi oleme terveks saanud"
või "Ta võttis enese peale meie haigused"
või "Tema parandab kõik su tõved ja annab andeks kõik su pahateod".
Iga selline sõna on tõesti seeme ja kui see külvatakse meie südamesse,
siis see kannab vilja selle seemne järele sinu ja minu elus.
Mõtle, miline vägi meil käes on!
Milline uskumatu saladuste ja elujõu allikas on Jumala Sõna.
Elu muutev jõud.
Jõud, mis võib muuta mu elu.
Tuua segamini, raskesse ellu rahu ja armastust ja uut korda.
Pole ime, et Jeesus ütles, et see tähendamissõna on oluline.
Mitte sellepärast, et nende halbade maapindadega meile näidata,
kui viletsad ja viljatud me oleme.
Vastupidi! Jeesus tahab, et me suhtuks Tema Sõnasse nii
nagu see tähendamissõna näitab - Jumala Sõna võib tõesti muuta meie elu,
et Tema Sõna võib kanda head vilja.
Meie elu muutub, aga mitte selleks,
et meist tuleks toredad kristlased, vaid ilma igasuguse tagamõtteta.
Jumal lihtsalt tahab, et meil läheks hästi.
Ta lihtsalt tahab, et me kannaksime head vilja oma elus.
Ta tahab kiskuda välja umbrohu.
Teame ju, et kui meis on umbrohtu - kadedust ja kibedust -
siis see toodab halba nii meie ellu kui ka meid ümbritsevasse keskkonda.
Jumal soovib midagi muud.
Võti on arusaamises, nagu algul öeldud, et see pole surnud sõnum ega raamat,
mis räägib juudi rahva juhtumistest Vana Testamendi ajal,
või sellest, kui imeline Jeesus oli. See Sõna on väeline sõnum ja seeme,
mis võib muuta sinu ja minu elu. See on meeletu asi.
Loen Markuse 4:26 Jeesuse sõnad:
Nõnda on Jumala riik: nagu inimene viskab seemne maa peale."
Kogu Jumalariik on "nagu inimene külvab"
"ning heidab magama ja ärkab üles öösel ja päeval,
ning seeme tärkab ja loob pea, nõnda et inimene ei tea, kuidas."
Ka meie ei tea, kuidas see paika peab. Ega põllumeeski tea.
Ta külvab väiksese seemne ega mõista, kuidas sellest võib kasvada imeline lill.
"Maa kannab vilja iseenesest, esmalt orast, seejärel päid,
seejärel täit nisutera pea sees.
Aga niipea kui vili on küps, saadab ta sirbi, sest lõikusaeg on käes.”
Ta ütles veel: "Millega võiksime võrrelda Jumala riiki
või millise tähendamissõnaga teda kujutaksime?
Sinepiivakesega, mis on, kui see külvatakse maha,
väiksem kõigist seemneist maa peal. "
Meiegi võime mõelda, et see on nii väike ja vähetähtis.
Kas see raamat ikka on nii oluline? See on nii väike.
Väikseim kõigist seemneist. "Ent kui see on külvatud,
siis see sirgub ja kasvab suuremaks kõigist taimedest aias
ja ajab suured oksad, nii et taeva linnud võivad teha pesa selle varjus.”
Mt.13:33 "Ta rääkis neile veel ühe tähendamissõna:
Taevariik on haputaigna sarnane,
mille naine võttis ja segas kolme vaka jahu sekka,
kuni kõik läks hapnema.” Kui me külvame ja külvame
ja külvame ja külvame ja külvame ja külvame
ja külvame oma ellu neid elumuutvaid sõnu,
siis lõpuks hakkab üks eluvaldkond teise järel muutuma.
Sõna mõjub ühel elualal teise järel.
Meie elu muutub rahulikumaks ja paremaks.
Mäletan kuidas julgustasin ühte inimest, kelle eest palvetasin,
et ka tema võib kuulda Jumala häält. Ta võib olla kuulavas palves.
Vähesed inimesed on nii. Üldiselt teeme pigem ise häält.
Usun küll, et Jumal tahab üsna sageli ka meile rääkida.
Ja just seda võib meil sageli olla kuulda vaja.
Ta siis istus ja kuulas ja mõtles ning siis ta kuulis, et Jumal ütles:
"Ma armastan Sind!" Ma armastan sind!
See mees ütles mulle:
"Ma teadsin seda juba. Ta oleks võinud öelda midagi muud."
Märkasin siiski, et ta ei teadnud seda.
See teadmine oli küll peas, aga mitte südames.
Julgustasin teda seda sõna esmalt vastu võtma.
Ta nii lootis, et Jumal ütleb kohe, milline on tema suur kutsumus
ja mida ta peaks Jumala heaks tegema.
Mõistsin, et Jumal tahab, et ta juurduks esmalt Tema armastusse.
Esimene sõna, mille Jumal sulle ütleb, võib olla nagu sinepiseeme.
See pole väga väljapaistev.
Aga mõtle, kui see üks sõnagi saaks täna juurduda su südames.
Kui võtaksid vastu selle tõe.
Jumala Sõna on tõde. See on tõde, et Jumal armastab just sind.
Kui laseksid sellel täna oma südamesse minna,
siis võiksid sellesse juurduda.
Võib-olla esimest korda elus leiad kellegi, kes tõesti armastab sind. Tingimusteta.
Tahame sind Joyga tõesti julgustada võtma neid esimesi sõnu
oma südamesse vastu nii, et seal võiks midagi kasvama hakata.
Kui sa tead, et sa tead, mitte vaid peas, aga ka südames,
et Jumal armastab sind, siis on sul alus, mis püsib kõiges ja kogu elu.
See pole mingi väike asi. See on kõige tähtsam asi.
Palvetame. Tänu Taevaisa, et sinu sõnad on seemned,
mis toodavad igavest vilja ja saaki.
Palume, et iga vaataja võiks leida Su sõnad uuesti.
Võiks leida neid elumuutvaid tõdesid ja elumuutvaid lubadusi,
mis Su Sõnas on. Issand, räägi igaühe südamesse täna, loo täna uut.
Palume ka, et igaühe süda oleks avatud võtma vastu Sinu Sõna nii,
et see võib juurduda ja kanda kolmekümne-, kuuekümne
- või sajakordset vilja. Jeesuse nimel.
Aamen.
Kui oled sellest saatest midagi saanud, siis võid ka anda. Kui soovid.
Pea meeles, et Jumal armastab rõõmsat andjat.
Helistades Tv7 Eesti numbril 900 1777 annetad 7 eurot.
Võid ka annetada saate lõpul ekraanile ilmuvatele TV7 kontodele.
Igal juhul - ole õnnistatud, mida iganes sa teed.
Pea meeles, et Issand armastab sind tõesti väga palju!
TV7 arvelduskontod Swedbank 221048388411 SEB 10220109461019 Saaja: Taevas TV7
Tõlge: Meeli Martin